**(ETO FYTH) ADUNIAD ARALL - 2022**

. . . . . If there’s a team mate, then you’ll find him

Like a gravitating force;

With a common understanding

And a beer or three of course;

And as you stand there telling stories

Like it was yesterday old friend;

You’ll know that if you had the chance

You’d do it all again.

You see- that’s the thing about rugby;

It will always be the same

And that, I guarantee,

Is why the hell you played the game! (Traddodiadol)

“Roedd diwedd y 1960au a’r 1970au cynnar yn gyfnod gwych i dimau rygbi Prifysgol Bangor. Roedd yna dri thîm a'r tîm cyntaf oedd y mwyaf llwyddiannus. Rhwng 1966/71 buom mewn 4 rownd gynderfynol a 2 rownd derfynol yr UAU gan ennill y tlws ym 1970; roedd yna dîm 7 bob ochr llwyddiannus hefyd a fu’n chwarae yn y Gystadleuaeth Genedlaethol ar 2 achlysur. Yn eironig ddigon, o ystyried fy mod yn ysgrifennu hyn o lith parthed marwolaeth y Frenhines Elizabeth, chwaraeodd sawl un ohonynt hefyd dros Ogledd Cymru mewn gêm ddathlu, ym Mangor, yn erbyn Llanelli, i nodi arwisgiad y Tywysog Siarl yn Dywysog Cymru ym 1969.

Yn sicr roedd y tîm 1af o safon uchel iawn o dan arweiniad Brian Charnley a Foster Edwards ac ynddo amrywiaeth o chwaraewyr o’r radd flaenaf. Roedd i holl aelodau'r adran rygbi o bob tîm fhunaniaeth gymdeithasol amhrisiadwy hefyd o fewn y coleg a oedd yn rhan fawr o lwyddiant yr adran gyfan.

Cynhaliwyd yr Aduniad “rygbi” cyntaf ym mloc y Santes Fair ym Mangor Isaf ar benwythnos y 9fed o Fedi 1995 ac ers hynny daeth penwythnos cyntaf mis Medi’n gyfystyr ag aduniad. Yn ystod y blynyddoedd diwethaf bu ambell i aduniad bach er gwaethaf Covid ond eleni bu aduniad mawr ar ôl bwlch o dair blynedd. Mi ddylwn i nodi, er i’r aduniadau ddechrau oherwydd y rygbi, dros y blynyddoedd daeth yr adran bêl-droed, a chwaraewyr chwaraeon eraill a bellach myfyrwyr o'r un flwyddyn â ni; er eleni mae yna fyfyrwyr o 1955 hefyd.

Dros y blynyddoedd cronnodd digon o arian oddi wrth y sêr o blith y cyn-fyfyrwyr i allu cyflwyno rhodd i’r Brifysgol ac roedd angen dyfeisio “rhodd” briodol. Bellach gwireddwyd hynny ar ffurf dau o fyrddau tenis bwrdd at bob tywydd-aml-bwrpas y tu allan i Far Uno/ar safle Ffriddoedd. Cafodd y rhai a gyrhaeddodd yn gynnar brynhawn Gwener eu croesawu gan Emma Marshall a gyhoeddodd mai ni/nhw fyddai'n agor y cyfleusterau newydd a hynny gydag arddangosiad tennis bwrdd. Rwy'n meddwl bod gwybodaeth yn rhywle am safon y gemau hynny - digon yw dweud i bawb fwynhau a gobeithio y bydd myfyrwyr y dyfodol yn eu gwerthfawrogi a'u mwynhau.

Diolch yn fawr i Bethan Perkins a fu’n gyfaill anhepgor dros y blynyddoedd diwethaf yn trefnu’r cyfarfodydd. Un peth yw cael pobl i arwyddo eu parodrwydd i ddychwelyd i Fangor ond y broblem sy’n codi wedyn yw beth yn union a wnawn ni efo nhw ar ôl iddyn nhw gyrraedd.

Er gwaethaf sylwadau gwamal anorfod rhai o’r mynychwyr mae angen rhoi trefn ar y penwythnosau a mawr yw ein dyled i’r gwyrthiau y mae Bethan a’r tîm yn eu cyflawni. Nhw yn unig sy’n gyfrifol am y cyfarfodydd bore Sadwrn yn y Coleg a fu’n llwyddiannus iawn er gwaethaf y brîff syml o gael siaradwyr a fydd o ddiddordeb i 50+ o gyn-fyfyrwyr – a’r rheini’n chwaraewyr rygbi’n bennaf. Am o leiaf y 10 mlynedd diwethaf ni chawsom ein siomi, ac nid oedd eleni’n eithriad gyda dau ddyn ifanc . . . . . .

Disgrifiodd Lewis Thompson, Llywydd Undeb Athletau Myfyrwyr Bangor, glybiau, cyfleusterau a llwyddiannau chwaraeon y Brifysgol heddiw.

Dr Andy Cooke, Adran Gwyddorau Chwaraeon, Iechyd ac Ymarfer Corff. Andy yw Cyfarwyddwr grŵp ymchwil Sefydliad Seicoleg Perfformiad Elît y Brifysgol a rhannodd fanylion am ei waith diddorol ym maes seicoleg perfformio mewn gwahanol feysydd (chwaraeon, milwrol ac yn y blaen).

. . . . . gan roi diweddariadau a datblygiadau arloesol inni am weithgareddau Chwaraeon Bangor.

Beth ddigwyddodd i'r gemau diniwed hynny o rygbi, pêl-droed a hoci?

Câi te a choffi a bisgedi ei gweini ynghyd â nifer o bethau da rhad ac am ddim sydd wastad yn werth chweil.

Er cyhoeddi y byddai'r sgyrsiau’n ysgafn ond yn ddiddorol ni allai'r ddau siaradwr ddianc o grafangau Lynn “Uchel Chwilyswr” James yr hwn nad yw ei ymrwymiad llwyr i bêl-droed ym Mangor byth i’w weld yn simsanu.

Rydym yn dal i chwilio am Lew “Anodd dod o hyd iddo!” Hardy, fel siaradwr posibl a Bruce “Coch yr Ŷd” Lloyd a Vaughan-Davies, a hwythau fel cyfranogwyr yn unig yn parhau i fod yn broblemus, ni roesom heibio bob gobaith eto.

Roedd prynhawn Sadwrn yn amser hamdden ac aeth nifer o grwpiau am dro hiraethus at y pier a pharatoi at noson a chinio bwffe’r Aduniad ym Mar Uno, ar Safle Ffriddoedd, ynghyd â'r cwrw a'r gwin gorfodol.

Yn ystod y noson, ar gost enfawr, i neb yn arbennig, cawsom ein diddanu gan Stan “Springsteen” Moore heb yr E-Street Band y tro yma er nad oedd yn brin o’r steil yr ydym oll yn ei ddisgwyl erbyn hyn gan Stan a’n harweiniodd ni mewn cân. Fel arwydd o aeddfedrwydd aethom i glwydo i'n hystafelloedd ychydig yn gynharach nag y buasem dro’n ôl,

Mae bore Sul bob amser yn gyfle i ddweud ffarwel yn frysiog cyn deffro i realiti wythnos newydd cyfarwydd ei threfn. Hel atgofion o bosib am ffrindiau absennol na allent fod yn bresennol neu rai, yn drist ddigon, a fu farw.

Er mae’n ddigon posibl fod rhai’n breuddwydio am y posibilrwydd o gael yr ysgoloriaethau rygbi hynny sydd, mae’n debyg, ar gael yn awr. Ar y llaw arall mae’n ddigon posib y bydd y syniad o ddod yn chwaraewr Quidditch rhyngwladol ym mlaenau eich meddyliau o ran chwaraeon ym Mangor yn 2022 a thu hwnt.

Fel arall, efallai y bydd y gwahanol fathau o Ioga a’r Crefftau Ymladd, y bu’r siaradwyr yn cyfeirio atynt, yn swnio'n debyg iawn i gyfuniad o “50 Shades of Grey” a’r “Kama Sutra” o ddiddordeb i fyfyrwyr cyfredol Bangor.

*“A friend is one that knows you as you are; understands where you have been; accepts what you have become and still gently allows you to grow.” (Shakespeare)*

Diolch yn fawr i Foster a Roger am eu hymdrechion a chydymdeimlad â'r rhai na allai ddod i’r penwythnos. Er i chi golli penwythnos gwych peidiwch â gadael i hynny ddigwydd eto!”

Dymuniadau gorau oddi wrth Brian Charnley.

Saesneg/Drama 1966/70; Capten Rygbi 1969/70.